ᱵᱷᱤᱠᱴᱚᱨᱤᱭᱟ ᱡᱷᱟᱨᱱᱟ

ᱵᱷᱤᱠᱴᱚᱨᱤᱭᱟ ᱡᱷᱟᱨᱱᱟ ᱫᱚ ᱛᱟᱞᱟ -ᱫᱟᱹᱠᱷᱤᱱ ᱟᱯᱷᱨᱤᱠᱟ ᱨᱮ ᱢᱮᱱᱟᱜ ᱢᱤᱫᱽ ᱟᱛᱩᱜ ᱡᱷᱟᱨᱱᱟ ᱠᱟᱱᱟ᱾ ᱱᱤᱭᱟᱹ ᱫᱚ ᱡᱤᱢᱵᱟᱵᱩᱭᱟ ᱨᱮᱱᱟᱜ ᱩᱛᱟᱹᱨ -ᱯᱟᱹᱪᱷᱤᱢ ᱟᱨ ᱠᱟᱢᱤᱭᱟ ᱨᱮᱱᱟᱜ ᱯᱩᱨᱩᱵᱽ-ᱫᱟᱹᱠᱷᱤᱱ ᱨᱮ ᱢᱮᱱᱟᱜ ᱡᱟᱢᱵᱮᱡᱤ ᱜᱟᱰᱟ ᱨᱮᱱᱟᱜ ᱟᱛᱩᱜ ᱫᱟᱜ ᱠᱷᱚᱱ ᱜᱮ ᱱᱤᱭᱟᱹ ᱡᱷᱟᱨᱱᱟ ᱫᱚ ᱛᱮᱭᱟᱨ ᱟᱠᱟᱱᱟ᱾ ᱱᱤᱭᱟᱹ ᱫᱚ ᱑᱐᱘.᱓ ᱢᱤᱴᱟᱹᱨ ᱩᱥᱩᱞ,ᱟᱨ ᱑,᱗᱐᱓ ᱢᱤᱴᱟᱹᱨ ᱡᱤᱞᱤᱧ-ᱟᱸ᱾ ᱱᱤᱭᱟᱹ ᱡᱷᱟᱨᱱᱟ ᱠᱷᱚᱱ ᱳᱨᱚᱛᱤ ᱥᱮᱠᱮᱱᱰ ᱨᱮ ᱓᱓,᱐᱐᱐ ᱜᱮᱥᱟᱭ ᱜᱷᱚᱵᱚᱨ ᱫᱟᱜ ᱟᱛᱩ ᱪᱟᱞᱟᱜ-ᱟ᱾ ᱤᱠᱷᱟᱹᱱ ᱜᱟᱰᱟ ᱫᱟᱜ ᱟᱛᱩᱜ ᱚᱠᱛᱚ ᱨᱮ ᱜᱟᱰᱟ ᱨᱮᱱᱟᱜ ᱯᱩᱨᱩᱵᱽ ᱱᱟᱠᱷᱟ ᱫᱚ ᱯᱨᱟᱭ ᱨᱚᱦᱚᱲ ᱜᱮ ᱛᱟᱦᱮᱱᱟ᱾ ᱵᱟᱨᱭᱟ ᱜᱽᱨᱟ ᱡᱷᱟᱨᱱᱟ ᱥᱟᱶ ᱛᱩᱞᱩᱡᱽ ᱞᱮᱠᱷᱟᱱ ᱱᱤᱭᱟᱹ ᱵᱷᱤᱠᱴᱚᱨᱤᱭᱟ ᱡᱷᱟᱨᱱᱟ ᱫᱚ ᱟᱹᱰᱤ ᱜᱮ ᱢᱟᱨᱟᱝᱟ ᱟᱨ ᱠᱷᱸᱫᱨᱤᱧ ᱜᱮᱭᱟ᱾ ᱤᱭᱩᱱᱤᱥᱠᱚ᱑᱙᱘᱙ ᱥᱮᱨᱢᱟ ᱨᱮ ᱡᱮᱜᱮᱛᱟᱹᱨᱤ ᱟᱹᱨᱤ-ᱪᱟᱹᱞᱤ ᱧᱮᱻᱧᱮᱞ ᱡᱟᱜᱟ ᱞᱮᱠᱟᱛᱮ  ᱛᱟᱹᱞᱤᱠᱟᱣ ᱟᱠᱟᱫᱟ᱾ ᱡᱷᱟᱨᱱᱟ ᱨᱮᱱᱟᱜ ᱵᱟᱱᱟᱨ ᱟᱲᱮ ᱢᱤᱞᱟᱹᱣ ᱚᱪᱩᱭ ᱞᱟᱹᱜᱤᱫ ᱛᱮ ᱵᱷᱤᱠᱴᱚᱨᱤᱭᱟ ᱯᱷᱚᱞᱥ (ᱡᱟᱢᱵᱮᱡᱤ) ᱵᱨᱤᱡᱽ ᱠᱚ ᱛᱮᱭᱟᱨ ᱟᱠᱟᱫᱟ, ᱱᱤᱫ ᱱᱤᱭᱟ ᱠᱨᱤᱡᱽ ᱪᱮᱛᱟᱱ ᱛᱮ ᱮᱢᱟᱱ ᱛᱮᱭᱟᱜ ᱜᱟᱰᱤ ᱠᱚ ᱥᱟᱶ ᱨᱮᱞ ᱜᱟᱹᱰᱤ ᱦᱚᱸ ᱥᱟᱣ ᱦᱟᱹᱡᱩᱜ-ᱟ᱾ ᱱᱤᱛᱚᱜ -ᱟᱸ ᱚᱠᱛᱚ ᱨᱮ ᱱᱤᱭᱟᱹ ᱵᱟᱱᱟᱨ ᱟᱲᱮ ᱨᱮ ᱯᱟᱨᱠ, ᱥᱯᱚᱨᱴᱥ ᱥᱟᱶ ᱵᱟᱱᱟ ᱦᱩᱱᱟᱸᱨ ᱧᱮᱞᱚᱜ ᱞᱮᱠᱟᱱ ᱡᱤᱱᱤᱥ ᱠᱚᱛᱮᱠᱚ ᱥᱟᱦᱟᱣ ᱥᱟᱯᱲᱟᱣ ᱟᱠᱟᱫᱟᱭ,ᱚᱱᱟ ᱵᱮᱜᱚᱨ ᱦᱚᱸ ᱵᱤᱨ ᱜᱟᱡᱟᱲ ᱠᱚᱨᱮᱱ ᱡᱟᱹᱛᱤ ᱡᱤᱨᱟᱵᱽ ᱠᱚᱦᱚᱸ ᱢᱮᱱᱟᱜ ᱠᱚᱣᱟ᱾ ᱤᱠᱷᱟᱹᱱ ᱵᱩᱨᱩ ᱨᱮᱱᱟᱜ ᱪᱮᱛᱟᱱ ᱨᱮᱫᱚ ᱜᱤᱫᱤ ᱠᱚᱦᱚᱸ ᱠᱚ ᱛᱟᱦᱮᱱ ᱜᱮᱭᱟ᱾
 ᱧᱩᱛᱩᱢ ᱠᱟᱛᱷᱟ 
ᱢᱮᱱᱟᱜ ᱠᱚ ᱪᱤᱛᱚᱝᱜᱚ ᱟᱹᱫᱤᱵᱟᱹᱥᱤ ᱚᱱᱟ ᱢᱳᱡᱤ-ᱳᱣᱟ-ᱛᱩᱱᱤᱭᱟ ᱧᱩᱛᱩᱢ ᱛᱮ ᱠᱚ ᱪᱤᱱᱦᱟᱹᱭᱮᱜ ᱠᱟᱱ ᱛᱟᱦᱮᱱᱟ᱾ ᱟᱨ ᱱᱤᱭᱟᱹ ᱨᱮᱱᱟᱜ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ ᱦᱩᱰᱩᱨ ᱨᱮᱱᱟᱜ ᱵᱷᱟᱵᱽ᱾ ᱪᱮᱫᱟᱜ ᱥᱮ ᱱᱤᱭᱟᱹ ᱫᱟᱜ ᱟᱹᱛᱩ ᱚᱠᱛᱚ ᱨᱮ ᱟᱹᱰᱤ ᱜᱮ ᱵᱚᱛᱚᱨ ᱥᱟᱰᱮᱭᱟ᱾ ᱚᱱᱟ ᱛᱮ ᱱᱤᱭᱟᱹ ᱧᱩᱛᱩᱢ ᱫᱚᱠᱚ ᱫᱚᱦᱚ ᱠᱮᱫᱟ᱾ ᱤᱠᱷᱟᱹᱱ ᱵᱨᱤᱴᱤᱥ ᱠᱤᱥᱟᱺᱬ ᱠᱚ ᱨᱟᱱᱤ ᱵᱷᱤᱠᱴᱚᱨᱤᱭᱟ ᱫᱤᱥᱟᱹ ᱫᱚᱦᱚ ᱠᱟᱭ ᱞᱟᱹᱜᱤᱫᱽ ᱛᱮ ᱱᱤᱭᱟᱹ ᱵᱩᱨᱩ ᱧᱩᱛᱩᱢ ᱫᱚ ᱵᱷᱤᱠᱴᱚᱨᱤᱭᱟ ᱡᱷᱟᱨᱱᱟ ᱠᱚ ᱫᱚᱦᱚᱣ ᱟᱠᱟᱫᱟ᱾

 ᱟᱨᱦᱚᱸ ᱧᱮᱞ 
 ᱵᱟᱨᱦᱮ ᱡᱚᱱᱚᱲ 
 ᱯᱷᱮᱰᱟᱛ